ജെസെസി മുൻഗോഷി

ഒരു സിംബാബ്‌വെ നടിയാണ് ജെസെസി മുൻഗോഷി (ജെസെസി മുൻഗോഷി). 1989-ൽ ആഫ്രിക്കൻ ജേർണി എന്ന ചിത്രത്തിലായിരുന്നു അവരുടെ അരങ്ങേറ്റം.
 കരിയർ 
ആദ്യകാലങ്ങളിൽ മുൻഗോഷി 1989-ലെ പതിപ്പിലും തുടർന്നുള്ള 1990-ലെ ജോർജ്ജ് ബ്ലൂംഫീൽഡിന്റെ ടെലിവിഷൻ കുടുംബ ചിത്രമായ ആഫ്രിക്കൻ ജേർണിയുടെ രണ്ട് ഭാഗങ്ങളിലും അഭിനയിച്ചു: ജേസൺ ബ്ലിക്കർ, കാറ്റ്ജ ബ്ലോംക്വിസ്റ്റ്, അലൻ ജോർദാൻ, ഉല്ലാ മഹാക തുടങ്ങിയവർ അതിലെ അഭിനേതാക്കളായിരുന്നു.

1991-ൽ, ഗോഡ്വിൻ മാവൂരിന്റെ 'നേരിയ' എന്ന സിനിമയിൽ അവർ "നേരിയ" എന്ന പ്രധാന കഥാപാത്രത്തെ അവതരിപ്പിച്ചു. ഡൊമിനിക് കനവേലി, വയലറ്റ് എൻഡ്‌ലോവു എന്നിവരാണ് മറ്റ് അഭിനേതാക്കൾ.

കൂടാതെ, യെമി ഗുഡ്മാൻ അജിബാഡെ, ബെൻ ഡാനിയൽസ്, എൽഡിനാ ത്ഷേദി, ഫ്രാങ്ക് വിൻഡ്‌സർ എന്നിവർ അഭിനയിച്ച 1993-ൽ ഫാരായ് സെവൻസോയുടെ റുവെൻഡോ എന്ന ഹ്രസ്വചിത്രത്തിലും അവർ അഭിനയിച്ചു.

2017-ൽ, ടോമാസ് ബ്രിക്ക്ഹിൽ സംവിധാനം ചെയ്ത കുക്ക് ഓഫ് എന്ന കോമഡി-റൊമാൻസ് സിനിമയിൽ അവർ പ്രത്യക്ഷപ്പെട്ടു. അതിൽ "ഗോഗോ" എന്ന കഥാപാത്രത്തെ അവതരിപ്പിച്ചു.റോബർട്ട് മുഗാബെയുടെ ദീർഘകാല ഭരണത്തിന് ശേഷം സിംബാബ്‌വെയിൽ ആദ്യമായി നിർമ്മിച്ച ഈ ചിത്രം 2019 ജൂലൈ 27-ന് യുകെയിൽ പ്രദർശിപ്പിച്ചു.

സിംബാബ്‌വെ ചലച്ചിത്ര വ്യവസായത്തിനുള്ള അവരുടെ സംഭാവനകൾ കണക്കിലെടുത്ത്, ഗ്രേറ്റ് സിംബാബ്‌വെ യൂണിവേഴ്‌സിറ്റി 2017 മെയ് മാസത്തിൽ മാസ്‌വിംഗോയിൽ വെച്ച് ലൈഫ് ടൈം അച്ചീവ്‌മെന്റ് അവാർഡ് നൽകി അവരെ ആദരിച്ചു.

2020-ലെ ചിത്രമായ ഷൈനയിൽ മറ്റ് സിംബാബ്‌വെയിലെ അഭിനേതാക്കളായ മരിയൻ കുനോംഗ, ചാർമെയ്ൻ മുജേരി എന്നിവരോടൊപ്പം അഭിനയിച്ചു. വിദേശത്ത് ഇത് വളരെയധികം പ്രശംസ നേടി.

 സ്വകാര്യ ജീവിതം 
സിംബാബ്‌വെയിലെ എഴുത്തുകാരനും നടനും കവിയുമായ ചാൾസ് മുൻഗോഷിയെ അവർ വിവാഹം കഴിച്ചു. ദി സിംബാബ്‌വെ മെയിലും ദിസ് ഈസ് ആഫ്രിക്ക റിപ്പോർട്ടേഴ്സും പറയുന്നതനുസരിച്ച്, 10 വർഷത്തെ രോഗത്തിന് ശേഷം 2019 ഫെബ്രുവരി 16 ന് സിംബാബ്‌വെയിലെ ഹരാരെയിൽ വച്ച് 71 ആം വയസ്സിൽ മുൻഗോഷി മരിച്ചു. മരിക്കുമ്പോൾ ഫറായി, ഗ്രഹാം, ന്യാഷ, ചാൾസ്, സിറ്റ്സി, എന്നീ അഞ്ച് മക്കളോടൊപ്പം അവർക്ക് ഏഴ് പേരക്കുട്ടികൾ ഉണ്ടായിരുന്നു. ഈ ദമ്പതികൾ അവരുടെ മകനായ ഫറായിയ്‌ക്കൊപ്പം സിനിമാനിർമ്മാണത്തിലായിരുന്നു.

ഫിലിമറ്റോഗ്രാഫി
 Year Film Role Notes Ref. 2020 Shaina Actress (Ambuya) 2019 Familiar Actress  Play 2017 Cook Off Actress (Gogo) Comedy, Romance 1993 Rwendo Actress Short film, Drama 1991 Neria Actress (Neria) Drama 1989 and 1990 African Journey Actress (Themba) TV movie, Family

ബഹുമതികൾ
YearEvent/IssuerPrizeRecipient Result 2017 GZU Lifetime Achievement Award Herself 

അവലംബം

പുറംകണ്ണികൾ
 Jesese Mungoshi on IMDb
 Jesese Mungoshi  on Flixable

വർഗ്ഗം:സിംബാബ്‌വിയൻ നടിമാർ